Sort katt, hvit katt

Sort katt, hvit katt (serbisk: Crna mačka, beli mačor) er en romantisk svart komedie fra 1998 av den serbiske filmregissøren Emir Kusturica. Produksjonen var et samarbeid mellom Tyskland, Frankrike og Jugoslavia.

Filmen ble belønnet med «Sølvløven» for beste regi under Filmfestivalen i Venezia i 1998.

Den var opprinnelig planlagt som en dokumentarfilm om sigøynermusikk.

 Handling 
Filmen er en ellevill, overdådig, burlesk og varm beskrivelse av et fattigslig og kriminelt, men svært frodig sigøynermiljø ved bredden av Donau øst i Serbia mot grensa til Bulgaria. Den lettlurte småskurken og smugleren Matko Destanov (spilt av Bajram Severdžan) ønsker å stjele en toglast med bensin. Til dette får han penger av Grga Pitić (Sabri Sulejmani), en gammel gangster-sjef og et mektig familie-overhode.

Matko blir imidlertid fralurt alt av konkurrenten Dadan Karambolo (Srđan Todorović), en rik, skyteglad og rusmisbrukende partyløve. Den mislykkede smugleren ender i tillegg opp med å måtte gifte bort tenåringssønnen Zare (Florijan Ajdini) til konkurrentens kortvokste søster. Unggutten rømmer til sist med kjæresten Ida (Branka Katić), mens bruden forelsker seg i gangster-sjefens ungkarssønn.

 Skuespillere 
 Bajram Severdzan som Matko Destanov
 Srdjan Todorovic som Dadan Karambolo
 Branka Katic som Ida
 Florijan Ajdini som Zare Destanov
 Ljubica Adzovic som Sujka
 Zabit Memedov som Zarije Destanov
 Sabri Sulejmani som Grga Pitic
 Jasar Destani som Grga Veliki.
 Predrag Lakovic som en pastor
 Predrag 'Miki' Manojlovic som en pastor
 Salija Ibraimova som Ladybird
 Zdena Hurtocakova som lack Obelisk
 Adnan Bekir som Grga Mali

 Referanser 

Eksterne lenker


Kategori:Filmer fra 1998
Kategori:Jugoslaviske filmer
Kategori:Dramakomedier
Kategori:Franske dramakomedier
Kategori:Tyske dramakomedier
Kategori:Filmer lagt til Balkan
Kategori:Serbiskspråklige filmer